Diari Oficial de la Generalitat Valenciana


Sumari del DOGV 8765, del 18-03-2020 (2020/2617)

RESOLUCIÓ de 17 de marc de 2020, de la Vicepresidenta i Consellera d'Igualtat i Polítiques Inclusives, per la qual es disposen mesures extraordinàries de gestió en els serveis socials i sociosanitaris en salvaguarda de les persones més vulnerables en el marc de la pandèmia per Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2020/03/17/(1)/dof/vci/html**

### Dades del document

Número de DOGV
:   8765

Data del DOGV
:   18-03-2020

Secció del DOGV
:   I. DISPOSICIONS GENERALS

Número del document
:   2020/2617


Data del document
:   17-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * assistència social
    * política sanitària
    * salut pública
    * legislació
    * cura d'infermeria
    * malaltia infecciosa
    * epidèmia
    * estat d'emergència
    * benestar social
    * cura de la salut

RESOLUCIÓ de 17 de marc de 2020, de la Vicepresidenta i Consellera d'Igualtat i Polítiques Inclusives, per la qual es disposen mesures extraordinàries de gestió en els serveis socials i sociosanitaris en salvaguarda de les persones més vulnerables en el marc de la pandèmia per Covid-19. [2020/2617]  
 ANTECEDENTS DE FET  
  
1. L'extensió de la malaltia provocada pel coronavirus Covid-19, la seua facilitat de contagi, les recomanacions de l'Organització Mundial de la Salut i del Ministeri de Sanitat que aconsellen evitar qualsevol concentració de persones, fa necessari que s'extremen mesures excepcionals en centres i establiments en els quals es produïsca afluència i moviment important de persones per existir un major risc d'exposició i transmissió del virus.  
2. Els serveis socials valencians han d'atendre a una població considerada d'alt risc en el cas de contagi del coronavirus Covid-19, pel que resulta indispensable mobilitzar recursos materials i humans extraordinaris per previndre i, en el seu cas, combatre la malaltia amb les màximes garanties en la preservació de la salut i el benestar de les persones més vulnerables.  
  
FONAMENTS DE DRET  
  
1. El Reial Decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel Covid-19 delega, en el paràgraf segon del apartat segon de l'article quart, en el Ministre de Sanitat les competències en serveis socials i, en el seu apartat tercer, l'habilita a dictar ordres, resolucions, disposicions i instruccions interpretatives que, en l'esfera específica de la seua actuació, siguen necessàries per a garantir la prestació de tots els serveis, ordinaris i extraordinaris, en ordre a la protecció de persones, béns i llocs, mitjançant l'adopció de qualsevol de les mesures previstes en l'article 11 de la Llei Orgànica 4/1981, d'1 de juny.  
2. La Llei 33/2011, de 4 d'octubre, General de Salut Pública, per la seua part, estableix en l'apartat primer de l'article 54 que, «sense perjuí de les mesures previstes en la Llei Orgànica 3/1986, de 14 d'abril, de Mesures Especials en Matèria de Salut Pública, amb caràcter excepcional i quan així ho requerisquen motius d'extraordinària gravetat o urgència, l'Administració General de l'Estat i les comunitats autònomes i ciutats de Ceuta i Melilla, en l'àmbit de les seues respectives competències, podran adoptar quantes mesures siguen necessàries per a assegurar el compliment de la Llei» i en l'apartat segon que, «en particular, sense perjuí del previst en la Llei 14/1986, de 25 d'abril, General de Sanitat, l'autoritat competent podrà adoptar, mitjançant resolució motivada, les següents mesures:  
a) La immobilització i, si escau, el decomís de productes i substàncies.  
b) La intervenció de mitjans materials o personals.  
c) El tancament preventiu de les instal·lacions, establiments, serveis i indústries.  
d) La suspensió de l'exercici d'activitats.  
e) La determinació de condicions prèvies en qualsevol fase de la fabricació o comercialització de productes i substàncies, així com del funcionament de les instal·lacions, establiments, serveis i indústries a què es refereixen aquesta Llei, amb la finalitat de corregir les deficiències detectades.  
f) Qualsevol altra mesura ajustada a la legalitat vigent si existeixen indicis racionals de risc per a la salut inclosa la suspensió d'actuacions d'acord amb el que s'estableix en el Títol II d'aquesta Llei.   
  
En l'apartat tercer d'aquest precepte s'estableix que: ?les mesures s'adoptaran prèvia audiència dels interessats, excepte en risc imminent i extraordinari per a la salut de la població i la seua duració no excedirà del temps exigit per la situació de risc que les va motivar. Les despeses derivades de l'adopció de mesures cautelars contemplades en el present article seran a càrrec de la persona o empresa responsable?.   
3. La Generalitat, a través de la Vicepresidència i Conselleria d'Igualtat i Polítiques Inclusives, té competència exclusiva en matèria de serveis socials, de conformitat amb l'article 49.1.49a de l'Estatut d'Autonomia.  
  
4. La Llei 3/2019, de 18 de febrer, de serveis socials inclusius de la Comunitat Valenciana estableix en l'apartat tercer de l'article cinqué que el sistema públic valencià de serveis socials té caràcter de servei públic essencial, perquè d'aquest es deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania, segons el que es disposa en l'article 128.2 de la Constitució Espanyola.  
  
Valorada l'actual situació, tenint en compte l'actual situació d'alarma per a la gestió de la situació de crisi sanitària ocasionada pel Covid-19, i la necessitat de continuar prestant certs serveis de l'àmbit social i sociosanitari, es procedeix a adoptar mesures preventives per a assegurar aquesta prestació.   
   
En conseqüència, resolc:  
  
Establir les següents mesures especials, en plena coordinació amb el Ministeri de Sanitat:   
  
La posada a la disposició d'aquesta Administració dels mitjans i recursos dels serveis socials o sociosanitaris d'altres administracions públiques i entitats privades. Això es realitzarà de manera gradual segons les necessitats socials posant-se a disposició els centres, establiments, serveis i programes d'atenció social o sociosanitària, així com el seu personal, amb l'autorització judicial prèvia quan resulte pertinent i amb l'oportuna comunicació al ministeri corresponent.   
  
Disponibilitat de tot el personal funcionalment dependent d'aquests serveis qualsevol que siga la seua naturalesa i règim jurídic per a realitzar funcions diferents de les corresponents al seu lloc de treball, categoria o especialitat, relacionades amb l'atenció social o sociosanitària, directa o indirecta, d'acord amb el seu perfil professional, sense perjudici del que s'estableix en el Decret 32/2020, de 13 de març, del Consell, pel qual es disposen mesures extraordinàries de gestió sanitària en salvaguarda de la salut pública a causa de la pandèmia per coronavirus SARS-CoV (Covid-19) respecte de la prioritat de la conselleria competent en sanitat universal i salut publica sobretot el personal sanitari.  
  
Així mateix, podran adoptar-se mesures de mobilitat geogràfica en el conjunt de la Comunitat Valenciana i suspensió de la normativa relativa a jornades de treball i descans que s'aplique a cada tipus de personal prèvia comunicació als òrgans de representació del personal i respectant els descansos establits per la Conselleria de Sanitat Universal i Salut Pública en el Decret 32/2020, de 13 de març, del Consell, sempre amb caràcter gradual i amb utilització racional dels recursos humans disponibles. En tot cas, la mobilitat geogràfica o funcional no podrà afectar les dones víctimes de violència de gènere que tinguen adaptat el seu lloc de treball per aquesta circumstància. Tampoc serà aplicable a dones embarassades.   
  
Aquesta mesura és extensiva al personal que realitze funcions de manteniment o d'administració, i qualsevol altra que contribuïsca al funcionament de l'atenció social i sociosanitària o de dispositius de prevenció, control o seguiment.   
D'altra banda, podrà quedar suspés el règim ordinari de permisos, excedències, llicències i vacances, així com les reduccions de jornada i el règim de torns.   
Per part seua, el personal amb dispensa absoluta d'assistència al lloc de treball per exercici de funcions sindicals podrà sol·licitar voluntàriament, l'autorització per a exercir funcions d'atenció social i sociosanitària, sense que això determine el cessament de la dispensa ni del personal substitut que poguera existir.   
A tals efectes es dictaran les instruccions complementàries que s'estimen necessàries pels òrgans competents per al desenvolupament d'aquesta resolució.   
Se sotmetran a autorització, en el seu cas, o ratificació judicial, les mesures en concret que s'adopten.   
S'adverteix que la present resolució posa fi a la via administrativa, podent interposar-se recurs contenciós administratiu en el termini de dos mesos, comptats des de l'endemà al de la seua notificació, davant la Sala contenciosa administrativa, d'acord amb el que s'estableix en la Llei 29/1998, de 13 de juliol, reguladora de la Jurisdicció Contenciós Administratiu, o recurs potestatiu de reposició davant el mateix òrgan que va dictar l'acte, en el termini d'un mes, computat en els termes ja indicats, de conformitat amb els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjudici que puga interposar-se qualsevol altre recurs dels previstos en la legislació vigent.   
  
  
València, 17 de març de 2020.- La vicepresidenta i consellera d'Igualtat i Polítiques Inclusives: Mónica Oltra Jarque


Còpia Permalink ELI